यस्तै, राहत वितरणका सम्बन्धमा भएको भनिएको अनियमितताका सम्बन्धमा छानबिनका लागि राष्ट्रिय सतर्कता केन्द्रले तयार पारेको प्रतिवेदन मगाएर समितिले अध्ययन गर्ने भएको छ। विभिन्न मन्त्रालयले सोही सम्बन्धमा आन्तरिक रुपमा गरेको अध्ययनको प्रतिवेदनसमेत मगाउने निर्णय समितिले गरेको छ। साथै, समितिले अपार्टमेन्ट निर्माण गर्दा अपनाउनुपर्ने भवन आचारसंहिताको पालना सम्बन्धमा काठमाडौँ उपत्यका विकास प्राधिकरण, भवन विभाग र काठमाडौँ महानगरपालिकाले तय गरेको नीति तथा नियमका बारेमा जानकारी लिने भएको छ।
